wannaphong/clean_thaiwikipedia huggingface dataset:
# พิชัย เกียรติวินัยสกุล
พิชัย เกียรติวินัยสกุล (เกิด 3 ธันวาคม พ.ศ. 2498) อดีตสมาชิกสภาผู้แทนราษฎรจังหวัดลพบุรี สังกัดพรรคเพื่อไทย และอดีตนายกองค์การบริหารส่วนจังหวัดลพบุรี ปัจจุบันสังกัดพรรครวมไทยสร้างชาติ

 ประวัติ 
พิชัย เกิดเมื่อวันที่ 3 ธันวาคม พ.ศ. 2498 ที่ตำบลกกโก อำเภอเมืองลพบุรี จังหวัดลพบุรี เป็นบุตรนายเตี๊ยกกู่ แซ่โง้ว และนางฮุ้น สุภาพัตร์ มีพี่น้อง 7 คน เป็นญาติณัฐพล เกียรติวินัยสกุล อดีตสมาชิกสภาผู้แทนราษฎรจังหวัดลพบุรี ด้านครอบครัวสมรสกับนางพรรณอร เกียรติวินัยสกุล มีบุตร 3 คน

สำเร็จการศึกษาปริญญาตรี สาขานิติศาสตร์ จากมหาวิทยาลัยรามคำแหง

 งานการเมือง 
อดีตเป็นสมาชิกสภาจังหวัด สมาชิกสภาองค์การบริหารส่วนจังหวัด รองนายกองค์การบริหารส่วนจังหวัด และนายกองค์การบริหารส่วนจังหวัดลพบุรี ตามลำดับ และเป็นประธานแนวร่วมประชาธิปไตยต่อต้านเผด็จการแห่งชาติจังหวัดลพบุรี

ปี พ.ศ. 2554 ลงสมัครสมาชิกสภาผู้แทนราษฎรในสังกัด สังกัดพรรคเพื่อไทย และได้รับการเลือกตั้งเป็นครั้งแรก โดยสามารถเอาชนะผ่องศรี ธาราภูมิ อดีต สส.พรรคประชาธิปัตย์ และรังสรรค์ สละชีพ จากพรรคภูมิใจไทย 

ต่อมาในปี พ.ศ. 2565 ได้ย้ายไปสังกัดพรรครวมไทยสร้างชาติพรรครวมไทยสร้างชาติ United Thai Nation Party ‘พิชัย’ อดีต ส.ส.เพื่อไทย ย้ายข้ามฟาก ลงชิงเขต 1 ลพบุรี ให้ ‘รวมไทยสร้างชาติ’“อดีตส.ส.เพื่อไทย-ไทยรักไทย”เข้าพรรคสู้เลือกตั้งลพบุรี ตบเท้าร่วมสังกัด “พรรครวมไทยสร้างชาติ” | นายพิชัย เกียรติวินัยสกุล เขต 1 และ นายณัฐพล เกียรติวินัยสกุล เขต 3 “2 นักการเมืองชื่อดัง จ.ลพบุรี”“รวมไทยสร้างชาติ” เนื้อหอม 3 นักการเมืองดัง เชื่อมือ “พีระพันธุ์” แห่ซบ | พิชัย เขต 1- ณัฐพล เขต 3 พร้อมรับใช้ชาวลพบุรี‘พิชัย’ อดีต ส.ส.เพื่อไทย ย้ายซบ “รวมไทยสร้างชาติ” อาสาลงชิง ส.ส.เขต 1 ลพบุรี อ้อน “คนเสื้อแดง” เลือกเข้าสภาฯ มั่นใจ  เชื่อแนวทาง “พีระพันธุ์” มุ่งรวมทุกสี ขับเคลื่อนประเทศไทย พาชาติกลับมาผงาด 

 สมาชิกสภาผู้แทนราษฎร 
พิชัย เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔
# รายชื่อโบราณสถานในจังหวัดเชียงใหม่
แหล่งข้อมูลอื่น 

เชียงใหม่
# อำนวย คลังผา
อำนวย คลังผา (เกิด 16 ตุลาคม พ.ศ. 2488) นักการเมืองชาวไทย ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี สมาชิกพรรคพลังประชารัฐ อดีตประธานคณะกรรมการประสานงานสมาชิกสภาผู้แทนราษฎร หรือวิปรัฐบาล สมาชิกสภาผู้แทนราษฎรลพบุรี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคความหวังใหม่ เคยสังกัดพรรคเพื่อไทยhttp://www.khaosod.co.th/view_newsonline.php?newsid=TVRNMU9EUTBORFU1Tnc9PQ==&sectionid= 

 ประวัติ 
อำนวย คลังผา เกิดเมื่อวันที่ 16 ตุลาคม พ.ศ. 2488 เป็นบุตรของนายฉ่าง และนางเงิน คลังผา มีพี่น้อง 6 คน สำเร็จการศึกษา ศิลปศาสตรบัณฑิตกิตติมศักดิ์ สาขาพัฒนาชุมชน มหาวิทยาลัยราชภัฏเทพสตรี, ศิลปศาสตรบัณฑิต และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยเกริก สมรสกับนางละมัย มีบุตร 4 คน

 งานการเมือง 
อำนวย เริ่มลงสมัครรับเลือกตั้งสมาชิกสภาผู้แทนราษฎรครั้งแรก ในการเลือกตั้ง พ.ศ. 2522 แต่ไม่ได้ถูกรับเลือก จนเว้นช่วงในการลงสมัคร มาจนถึงปี พ.ศ. 2539 อำนวยลงสมัครรับเลือกตั้งอีกครั้งในสังกัดพรรคความหวังใหม่ และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม 

พ.ศ. 2550 ลงสมัครในนามพรรคพลังประชาชน และพ.ศ. 2554 ในนามพรรคเพื่อไทย ชนะการเลือกตั้งทุกครั้ง

อนึ่ง นายอำนวยเคยเป็นเลขานุการรัฐมนตรีช่วยว่าการกระทรวงการคลัง (นายมารวย ผดุงสิทธิ์), เลขานุการรัฐมนตรีช่วยว่าการกระทรวงมหาดไทย (นายประมวล รุจนเสรี) และเลขานุการรัฐมนตรีช่วยว่าการกระทรวงมหาดไทย (นายสมชาย สุนทรวัฒน์) 

ใน วันที่ 26 พ.ย. พ.ศ. 2561 อำนวย คลังผา ได้ย้ายมาร่วมงานกับ พรรคพลังประชารัฐ 

ภายหลังจากการแพ้เลือกตั้งปี 2562 ในเดือนสิงหาคม พ.ศ. 2562 อำนวย คลังผา ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรีเลือกตั้งคราวหน้า ส่งลูกชาย นรินทร์ คลังผา นายก อบต.วังเพลิง ลงสนามพรรคภูมิใจไทย  ทวงแชมป์คืน

ในการเลือกตั้งปีพ.ศ. 2566 ตนได้ส่งบุตรชายลงสมัครรับเลือกตั้งในนามพรรคภูมิใจไทย

 สมาชิกสภาผู้แทนราษฎร 
อำนวย คลังผา ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดลพบุรี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลพบุรี สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลพบุรี สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลพบุรี สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลพบุรี สังกัด พรรคพลังประชารัฐ ไม่ได้รับการเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒  ตอนที่ ๒๑ ข หน้า ๙, ๓ ธันวาคม ๒๕๔๘
# อรุณลักษณ์ กิจเลิศไพโรจน์
อรุณลักษณ์ กิจเลิศไพโรจน์ (เกิด 9 พฤศจิกายน พ.ศ. 2495) อดีตสมาชิกสภาผู้แทนราษฎรจังหวัดสมุทรปราการ เขต 1 พรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อชาติ ตั้งแต่ปี พ.ศ. 2561

 ประวัติ 
อรุณลักษณ์ กิจเลิศไพโรจน์ เกิดเมื่อวันที่ 9 พฤศจิกายน พ.ศ. 2495 ที่ตำบลบางพลีน้อย อำเภอบางบ่อ จังหวัดสมุทรปราการ เป็นบุตรของนายเปงเชียง และนางใช้ควง แซ่ปึง มีพี่น้อง 5 คน สมรสกับนายสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ในรัฐบาลนายสมชาย วงศ์สวัสดิ์ มีบุตร 2 คน คนหนึ่งเป็นนักการเมืองคือ ภิญโญ กิจเลิศไพโรจน์ ผู้สมัคร ส.ส.พรรคเพื่อไทยhttps://www.dailynews.co.th/article/192149

 งานการเมือง 
เป็นอดีตเหรัญญิกพรรคเพื่อไทย ในชุดที่นายสุชาติ ธาดาธำรงเวชเป็นหัวหน้าพรรค

ปลายปี พ.ศ. 2551 นายสงคราม กิจเลิศไพโรจน์ (สามี) ซึ่งขณะนั้นดำรงตำแหน่งกรรมการบริหารพรรค และเป็นสมาชิกสภาผู้แทนราษฎรจังหวัดสมุทรปราการ ถูกตัดสิทธิ์ทางการเมือง 5 ปี ร่วมกับกลุ่มบ้านเลขที่ 109 ในคดียุบพรรคพลังประชาชน 

นางอรุณลักษณ์จึงลงสมัครรับเลือกตั้งแทนสามี โดยการเลือกตั้งถูกจัดขึ้นในวันที่ 11 มกราคม พ.ศ. 2552เจาะสนามการเมืองปากน้ำ ผลการเลือกตั้งนางอรุณลักษณ์แพ้นางสาวสรชา วีรชาติวัฒนา จากพรรคประชาธิปัตย์ แต่ภายหลังคณะกรรมการการเลือกตั้งได้ตัดสินให้ใบแดงนางสรชา และจัดให้มีการเลือกตั้งใหม่อีกครั้ง ปรากฏว่านางอรุณลักษณ์ชนะการเลือกตั้ง เป็นสมาชิกสภาผู้แทนราษฎรสมัยแรกส.ส.เพื่อไทย ชนะเลือกตั้งซ่อม "ปากน้ำ" ขาดลอย คุมตัวผู้เฒ่า 71 ปี ฉีกบัตรลงคะแนน

 สมาชิกสภาผู้แทนราษฎร 
เธอได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งซ่อมสมาชิกสภาผู้แทนราษฎรสมุทรปราการ พ.ศ. 2552 จังหวัดสมุทรปราการ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรปราการ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒
# ภาษาเรอหวั่ง
ภาษาเรอหวั่ง (Rawang language) หรือภาษากนุง-เรอหวั่งมีผู้พูดทั้งหมด 122,600 คน ชนเผ่าเรอหวั่งเป็นชนกลุ่มน้อย จึงไม่ค่อยเป็นที่รู้จัก.  ในปัจจุบันอาศัยอยู่กระจัดกระจายในแต่ละประเทศ ซึ่งบรรพบุรุษมาจากทางตะวันออกกลางและอพยพลงมาเรื่อยๆ พบมากที่สุดในพม่า 62,100 คน (พ.ศ. 2543) ในรัฐคะฉิ่น ทางเหนือของมยิตจีนา และชาวเรอหวั่งส่วนมากในพม่าจะอาศัยอยู่ที่ เมืองพูตาโอ ทางเหนือสุดของพม่า ที่ทีภูเขาหิมะที่เป็นที่น่าตื่นตาตื่นใจและเป็นสัญลักษณ์ของชาวเรอหวั่ง พบในอินเดีย 60,500 คน (พ.ศ. 2543) ในรัฐอรุณาจัลประเทศใกล้กับชายแดนพม่า และชายแดนจีนด้านที่ติดกับทิเบต พบในประเทศจีน มณฑลยุนนาน เมืองกงชาง 5,000 พบในประเทศไทยในภาคเหนือ จ.เชียงใหม่ และ กรุงเทพมหานคร ประมาณ1,000 คน ซึ่งในประเทศไทยกลุ่มเรอหวั่งยังไม่เป็นที่รู้จักเนื่องจากมีน้อยมาก และยังอยู่กระจัดกระจายในต่างประเทศ เช่น สหรัฐอเมริกา ออสเตรเลีย ฝรั่งเศส นอเวย์ สวีเดน แคนาดา เดนมาร์ค นิวซีแลนด์ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง ผู้พูดภาษานี้ในพม่าพูดภาษาพม่า ภาษาลีซูหรือภาษาจิ่งเผาะได้ด้วย เขียนด้วยอักษรละติน มีหนังสือพิมพ์ตีพิมพ์ด้วยภาษานี้ เรียงประโยคแบบประธาน-กรรม-กริยา

ภาษาเรอหวั่งแบ่งออกเป็น 4 สำเนียง ได้แก่ มัดหว่าง, หลุ่งมี, ดั่งสั่ล, ดะหรู่ 

 ระบบเสียง 
 พยัญชนะ 
 ริมฝีปากทั้งสอง ปุ่มเหงือก เพดานแข็ง เพดานอ่อน เส้นเสียง เสียงกัก ไม่ก้อง พ่นลม  ¹  ¹  ¹  ² ไม่ก้อง ไม่พ่นลม       เสียงนาสิก         เสียงเสียดแทรก ไม่ก้อง  ⁴       ก้อง   เสียงผสมเสียดแทรก ไม่ก้อง พ่นลม  ⁵ ไม่ก้อง ไม่พ่นลม   เสียงเปิด  ³  ³  ³ เสียงเปิดข้างลิ้น  

 , ,  เมื่อเป็นพยัญชนะสะกดจะกลายเป็นเสียง , , 
  ใช้เป็นพยัญชนะสะกดเท่านั้น ส่วนพยัญชนะต้นไม่ปรากฏรูป
 , ,  ใช้เป็นพยัญชนะควบได้
  ใช้เฉพาะในคำยืม
  บางครั้งก็เขียนเป็น 

 สระ 
  ลิ้นส่วนหน้าลิ้นส่วนกลางลิ้นส่วนหลังปากเหยียดปากเหยียดปากเหยียดปากห่อลิ้นยกสูง      ลิ้นกึ่งสูง  ลิ้นกึ่งต่ำ    ลิ้นลดต่ำ  

 สามารถใช้เครื่องหมายทวิภาค  เพื่อต่อเสียงสระให้ยาว ซึ่งพบได้ทั้งสระเดี่ยวและสระประสม โดยมากใช้เพื่อการผันคำศัพท์
 สระที่เขียนติดกันจะเชื่อมเสียงรวมกันโดยไม่มี /ʔ/

 วรรณยุกต์ 
มีวรรณยุกต์ 4 เสียง คือ สูง กลาง ต่ำ และเบา แสดงได้ด้วยเครื่องหมายกำกับบนสระ     ระดับเสียงอธิบายได้เป็น /55/, /33/, /31/ และ /ไม่มี/ ตามลำดับ

เสียงเบาจะปรากฏในพยางค์เปิด (คือไม่มีพยัญชนะสะกด) เสียงจริงอาจจะสูงกลางต่ำก็ได้ตามคำแวดล้อม และการเขียนในปัจจุบัน เสียงกลางไม่ต้องเติมเครื่องหมายขีดบนตลอดเวลา เพื่อความสะดวก

พยางค์ที่สะกดด้วยเสียงกัก     จะเป็นเสียงสูงเสมอโดยที่ไม่ต้องเติมเครื่องหมาย
# ตุ๊กแกบิน
ตุ๊กแกบิน  เป็นสัตว์เลื้อยคลานที่อยู่ในอันดับ Squamata ในวงศ์ตุ๊กแกและจิ้งจก (Gekkonidae) ใช้ชื่อสกุลว่า  Ptychozoon

ลักษณะ
มีรูปร่างโดยรวมคล้ายกับจิ้งจกในสกุล Hemidactylus หรือจิ้งจกบ้าน แต่มีขนาดใหญ่กว่าเล็กน้อย มีจุดเด่น คือ มีแผ่นหนังระหว่างนิ้วเท้าและมีแผ่นหนังด้านข้างลำตัว ใช้สำหรับในการร่อนจากต้นไม้ต้นหนึ่งไปยังต้นหนึ่ง ที่อยู่ในระดับต่ำกว่า ด้วยการแผ่กางแผ่นหนังทั้งหมดออกและลงสู่เป้าหมายด้วยมุมที่น้อยกว่า  40° โดยสามารถร่อนได้ไกลถึง 200 ฟุต หรือ 60 เมตร
ถิ่นที่อยู่
ตุ๊กแกบิน อาศัยอยู่ในป่าดิบและบริเวณที่มนุษย์อยู่อาศัย ส่วนใหญ่พบตั้งแต่จังหวัดประจวบคีรีขันธ์ของไทย ไปจรดถึงแหลมมลายู จนถึงอินโดนีเซีย แต่ก็มีรายงานพบที่อุทยานแห่งชาติภูหินร่องกล้า ในภาคเหนือ รวมถึงที่ปากน้ำแหลมสิงห์ อำเภอแหลมสิงห์ จังหวัดจันทบุรี ในภาคตะวันออก และพื้นที่ป่าสะแกราช อำเภอปักธงชัย จังหวัดนครราชสีมา ในภาคอีสานของไทยด้วย ออกหากินในเวลากลางคืน โดยกินแมลงเป็นอาหารหลัก

การจำแนก
พบทั้งสิ้น 8 ชนิด 
Ptychozoon horsfieldii  (Gray, 1827)    
Ptychozoon intermedium Taylor, 1915    
Ptychozoon kaengkrachanense Sumontha, Pauwels, Kunya, Limlikhitaksorn, Ruksue, Taokratok, Ansermet, & Chanhome, 2012
Ptychozoon kuhli Stejneger, 1902    
Ptychozoon lionotum Annandale, 1905    
Ptychozoon nicobarensis Das & Vijayakumar, 2009    
Ptychozoon rhacophorus (Boulenger, 1899)    
Ptychozoon trinotaterra Brown, 1999  วีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 118 (พ.ศ. 2552) ISBN 978-616-556-016-0   

พบในประเทศไทย 4 ชนิด
# เถียนมี่มี่
เถียนมี่มี่ (แปลว่า หวานปานน้ำผึ้ง)  เป็นเพลงภาษาจีนกลาง ที่มีชื่อเสียงจากการขับร้องโดยเติ้ง ลี่จวิน เพลงนี้ได้รับความนิยมจนเปรียบเสมือนเป็นเพลงประจำตัวของเธอ  ถูกนำมาใช้เป็นเพลงเบื้องหลัง และเป็นชื่อภาษาจีนของภาพยนตร์เรื่อง เถียน มี มี่ 3650 วันรักเธอคนเดียว (Comrades: Almost a Love Story) ภาพยนตร์รักฮ่องกงในปี 1996 ผลงานกำกับของปีเตอร์ ชาน

เพลงนี้ดัดแปลงมาจากทำนองเพลงพื้นเมืองอินโดนีเซีย ชื่อเพลง "Dayung Sampan"
# สวนสัตว์กลางเกาหลี
สวนสัตว์กลางเกาหลี  หรือ สวนสัตว์กลางเปียงยาง เป็นสวนสัตว์แห่งชาติของประเทศเกาหลีเหนือใกล้กับเขตมิดแทซองในย่านใจกลางเปียงยาง สวนสัตว์แห่งนี้มีสัตว์มากกว่า 5,000 ตัว ซึ่งเป็นสัตว์ 650 สปีชีส์ และครอบคลุมพื้นที่ประมาณหนึ่งตารางกิโลเมตร ที่แห่งนี้ได้ก่อตั้งขึ้นในเดือนเมษายน ค.ศ. 1959 ตามคำสั่งของ คิม อิลซอง

 สิ่งที่น่าสนใจ 
บรรดาช้างที่สวนสัตว์แห่งนี้ต่างได้รับการกล่าวว่าเป็นสิ่งน่าสนใจหลัก โดยช้างทั้งหมดต่างได้รับการสืบเชื้อสายมาจาก "ช้างฮีโร่" ที่ คิม อิลซอง ได้รับมอบมาจาก โฮจิมินห์ ใน ค.ศ. 1959  และ สุนัขจินโดสองตัวที่ คิม แดจุง มอบให้ คิม จองอิล ในการประชุมสุดยอดของพวกเขาเมื่อ ค.ศ. 2000 ได้รับการนำมาไว้ที่สวนสัตว์แห่งนี้ โดยได้ออกลูกห้าตัวในเดือนกันยายน ค.ศ. 2001
# สิทธิศักดิ์ ยนต์ตระกูล
นายสิทธิศักดิ์  ยนต์ตระกูล  (18 มีนาคม 2506 -) เป็นสมาชิกวุฒิสภา จังหวัดกาฬสินธุ์ 

การศึกษา
 วิศวกรรมศาสตรบัณฑิต (โยธา) มหาวิทยาลัยเกษตรศาสตร์
 บริหารธุรกิจมหาบัณฑิต (การจัดการ) มหาวิทยาลัยโกลเด้นเกท สหรัฐอเมริกา
 

ประสบการณ์  
 กรรมการผู้จัดการ โตโยต้ากาฬสินธุ์ 
 ประธานหอการค้าจังหวัดกาฬสินธุ์ 
 กรรมการหอการค้าไทย 
 กรรมการผู้ทรงคุณวุฒิสภามหาวิทยาลัยราชภัฏกาฬสินธุ์ ประกาศสำนักนายกรัฐมนตรี,เรื่อง แต่งตั้งนายกสภามหาวิทยาลัยและกรรมการสภามหาวิทยาลัยผู้ทรงคุณวุฒิ ของมหาวิทยาลัยราชภัฏกาฬสินธุ์  เล่ม ๑๒๒ ตอนที่ ๑๕ ง  ๒๒ กุมภาพันธ์ ๒๕๔๘ 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๓๕๐, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๙, ๓ ธันวาคม ๒๕๕๗
# กิ้งก่าบิน
สำหรับ Draco ที่หมายถึงกลุ่มดาว ดูที่: กลุ่มดาวมังกร

กิ้งก่าบิน  หรือ กะปอมปีก ในภาษาอีสานและลาว เป็นสกุลของกิ้งก่าในวงศ์ Agaminae ในวงศ์ใหญ่ Agamidae ใช้ชื่อสกุลว่า Draco

กิ้งก่าบินจัดได้ว่าเป็นสัตว์เลื้อยคลานที่มีประสิทธิภาพในการร่อนมากที่สุด ด้วยมีแผ่นหนังขนาดใหญ่อยู่ทางด้านข้างลำตัวและได้รับการค้ำจุนด้วยกระดูกซี่โครง 5-7 ซี่ โดยมีกล้ามเนื้ออิลิโอคอสทาลิสทำหน้าที่ดึงกระดูกซี่โครง 2 ซี่แรกไปทางด้านหน้า แต่กระดูกซี่โครงชิ้นอื่นได้เชื่อมต่อกับกระดูกซี่โครงสองซี่แรกด้วยเส้นเอ็น สามารถทำให้แผ่นหนังทั้งหมดกางออกได้ เมื่อเริ่มร่อน ตัวของกิ้งก่าในระยะแรกจะทำมุม 80° ช่วงนี้กิ้งก่าจะยกหางขึ้น ต่อมาจึงลดหางลงและแผ่กางแผ่นหนังด้านข้างลำตัวและทำมุมที่ลงสู่พื้นเหลือ 15° เมื่อลงสู่พื้นหรือเกาะบนต้นไม้ จะยกหางขึ้นอีกครั้งและหมุนตัว 

กิ้งก่าบินที่ทิ้งตัวจากต้นไม้สูง 10 เมตร สามารถร่อนได้เป็นระยะทางไกลกว่า 60 เมตร และลงเกาะบนต้นไม้หรือพื้นที่ที่อยู่ต่ำลงได้จากเดิมได้ 2 เมตร 

กิ้งก่าบินจัดได้ว่าเป็นกิ้งก่าขนาดเล็ก มีความยาวลำตัวส่วนมากไม่เกิน 20 เซนติเมตร แต่หางจะมีความยาวมากกว่าลำตัว พบกระจายพันธุ์ในป่าของเอเชียใต้ และเอเชียอาคเนย์ เช่น ภาคอีสานในประเทศไทย และพบได้ชุกชุมในป่าดิบของแหลมมลายู มีทั้งหมด 31 ชนิด พบได้ในประเทศไทยหลายชนิด อาทิ กิ้งก่าบินปีกส้ม (D. maculatus), กิ้งก่าบินคอแดง (D. blanfordii), กิ้งก่าบินสีฟ้า (D. volans)วีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 118-119 (พ.ศ. 2552) ISBN 978-616-556-016-0 

โดยคำว่า Draco นั้น มาจากคำว่า "มังกร" ในภาษาละตินจาก Google แปลภาษา ผู้ที่อนุกรมวิธาน คือ คาโรลัส ลินเนียสจาก ITIS.gov
# อายออฟเดอะไทเกอร์
"อายออฟเดอะไทเกอร์"  เป็นเพลงของเซอร์ไวเวอร์ วงดนตรีร็อกอเมริกัน จากอัลบัมในชื่อเดียวกัน เป็นผลงานอัลบัมที่สามของวง ออกเป็นซิงเกิลวางจำหน่ายเมื่อวันที่ 29 พฤษภาคม ค.ศ. 1982 ได้รับความนิยมจากการออกอากาศทางเอ็มทีวีและรายการวิทยุ จนติดอันดับชาร์ตอันดับเพลงทั่วโลก รวมถึงอันดับ 1 บิลบอร์ดฮอต 100 และชาร์ตซิงเกิลแห่งสหราชอาณาจักร 

เพลงนี้แต่งโดยแฟรงกี ซัลลิแวนและจิม ปีเตอร์ริก มือกีตาร์/คีย์บอร์ด และนักร้องนำของวง ตามคำขอของซิลเวสเตอร์ สตอลโลน เพื่อใช้เป็นเพลงธีมของภาพยนตร์เรื่อง ร็อคกี้ ภาค 3 ประวัติของ Survivor ที่ rhapsody.com หลังจากที่สตอลโลนพยายามติดต่อกับวงควีน เพื่อขอสิทธิ์นำเพลง Another One Bites the Dust มาใช้ แต่ไม่ได้รับอนุญาต 

เพลงนี้ได้รับรางวัลแกรมมี ได้รับการเสนอชื่อเข้าชิงรางวัลออสการ์สาขาเพลงประกอบยอดเยี่ยม  และได้รับการโหวตเป็น "เพลงใหม่ยอดเยี่ยม"  รางวัลพีเพิลส์ชอยส์ ในปี 1984 เพลงนี้ถูกนำมาล้อเลียนโดย "เวียร์ด อัล" แยนคอวิค เป็นเพลงชื่อ "Theme from Rocky XIII (The Rye or the Kaiser)" 

เนื่องด้วยเพลงนี้มีท่อนริฟกีตาร์และการร้องประสานที่สร้างความรู้สึกฮึกเหิม ทำให้นิยมนำมาประกอบภาพยนตร์โฆษณา และใช้ในการรณรงค์ทางการเมือง เช่นในการหาเสียงของจอร์จ ดับเบิลยู บุชในปี 2004 White House Letter : For Bush's campaign, it's alternative-country จอห์น แมคเคนในปี 2008 10 songs the McCain/Palin campaign attempted to use that made the artist in question very, very angry และนิวต์ กิงริชในปี 2012

เมื่อวันที่ 30 มกราคม 2012 ตัวแทนของแฟรงกี ซัลลิแวน ได้ยื่นคำร้องต่อศาลชิคาโก ให้ทีมงานของนิวต์ กิงริช หยุดนำเพลง อายออฟเดอะไทเกอร์ มาใช้ในการรณรงค์หาเสียงโดยไม่ได้รับอนุญาต และเรียกร้องค่าเสียหายที่เกิดขึ้นนับตั้งแต่ปี 2009 ซึ่งมีการละเมิดเป็นครั้งแรกEye of Newt: Songwriter sues Gingrich for using 'Eye of the Tiger' music Andy Grimm, Chicago Tribune, January 30, 2012

ชาร์ต
ชาร์ตประจำสัปดาห์

ชาร์ต (1982)ตำแหน่งสูงสุดAustralia (Kent Music Report)1Denmark (IFPI)8Finland (Suomen virallinen lista) 1France (IFOP)3Japan (Oricon International Chart)1Japan (Oricon Singles Chart)10South Africa (Springbok Radio)1Spain (AFYVE)5US Billboard Adult Contemporary27US Billboard Hot 1001US Billboard Hot Dance Club Play59US Billboard Top Tracks1US Cash Box1

ปีชาร์ตตำแหน่งสูงสุด2006US Billboard Hot Ringtones9200720082009Canada (Hot Canadian Digital Singles)43US Billboard Hot Digital Songs642010201120122013Slovenia (SloTop50)	28201520172020

ชาร์ตสิ้นปี
ชาร์ต (1982)ตำแหน่งAustralia (Kent Music Report)1Austria (Ö3 Austria Top 40)18Belgium (Ultratop 50 Flanders)28Canada Top Singles (RPM)2Netherlands (Dutch Top 40)27Netherlands (Single Top 100)39New Zealand (Recorded Music NZ)30South Africa (Springbok Radio)2UK Singles (Official Charts Company)3US Billboard Hot 1002US Cash Box1

ชาร์ต (1983)ตำแหน่งFrance (IFOP)11

ชาร์ต (2007)ตำแหน่งUK Singles (Official Charts Company)167

ชาร์ตตลอดกาล
ชาร์ต (1958–2018)ตำแหน่งUS Billboard Hot 10026

การรับรอง
# บาร์นาบัส ซีบูซีโซ ดลามีนี
บาร์นาบัส ซีบูซีโซ ดลามีนี (15 พฤษภาคม พ.ศ. 2485 – 28 กันยายน พ.ศ. 2561) เป็นอดีตนายกรัฐมนตรีของประเทศสวาซีแลนด์ เขาเป็นนายกรัฐมนตรีช่วง พ.ศ. 2539–2546 และได้ดำรงตำแหน่งอีกครั้งในเดือนธันวาคม พ.ศ. 2551

ดลามีนีเคยเป็นรัฐมนตรีว่าการกระทรวงการคลังใน พ.ศ. 2527–2536 เขายังเคยเป็นกรรมการบริหารกองทุนการเงินระหว่างประเทศ (ไอเอ็มเอฟ)"Swaziland appoint Barnabas Sibusiso Dlamini as prime minister", The Independent (UK), July 27, 1996. ในช่วง พ.ศ. 2539–2546 เขาดำรงตำแหน่งนายกรัฐมนตรี และใน พ.ศ. 2546 เขาเป็นสมาชิกของสภาที่ปรึกษาของสมเด็จพระราชาธิบดีอึมสวาตีที่ 3"Swazi king names staunch royalist as prime minister" , AFP, October 16, 2008.Elimane Fall, "Après Konaré, qui ?", Jeuneafrique.com, December 23, 2007 

ดลามีนีเป็นผู้สมัครที่ได้รับการสนับสนุนจากรัฐบาลสวาซิแลนด์ให้ดำรงตำแหน่งประธานคณะกรรมการสหภาพแอฟริกาในช่วงต้นปี พ.ศ. 2551"CANDIDACY OF DR. BARNABAS SIBUSISO DLAMINI TO THE POSITION OF CHAIRPERSON OF THE AFRICAN UNION COMMISSION" , Swazi government website."In Preparation for AU Summit" , AU Monitor."Ex-PM Sibusiso out of AU race", The Swazi Observer, January 2, 2008. รัฐบาลได้ถอนการสมัครรับเลือกตั้งของเขาออกจากประชาคมเพื่อการพัฒนาแอฟริกาตอนใต้ (SADC) เพื่อที่จะสามารถที่จะสมัครในรายการเดียว

ภายหลังจากการเลือกตั้งรัฐสภาในเดือนกันยายน พ.ศ. 2551 ดลามีนีได้รับการแต่งตั้งเป็นนายกรัฐมนตรีอีกครั้งโดยสมเด็จพระราชาธิบดีอึมสวาตีที่ 3เมื่อวันที่ 16 ตุลาคม พ.ศ. 2551

บาร์นาบัส ซีบูซีโซ ดลามีนี เสียชีวิตเมื่อวันที่ 28 กันยายน พ.ศ. 2561 สิริอายุรวม 76 ปี
# รายชื่อโบราณสถานในจังหวัดลำพูน
แหล่งข้อมูลอื่น 

ลำพูน
หมวดหมู่:โบราณสถานในจังหวัดลำพูน
หมวดหมู่:รายชื่อเกี่ยวกับจังหวัดลำพูน
# พระธรรมเสนานี (ชุณห์ กิตฺติวณฺโณ)
พระธรรมเสนานี (ชุณห์ กิตฺติวณฺโณ) (9 กุมภาพันธ์ 2468 - 4 ธันวาคม พ.ศ. 2562) เป็นพระสงฆ์ชาวไทย อดีตที่ปรึกษาเจ้าคณะจังหวัดนครปฐม อดีตเจ้าอาวาสวัดวังตะกู

 ประวัติ 
พระธรรมเสนานี (ชุณห์ กิตฺติวณฺโณ) มีนามเดิมชื่อ ชุณห์ ภูศรี เกิดเมื่อวันอังคาร แรม 12 ค่ำ ปีฉลู ตรงกับวันที่ 9 กุมภาพันธ์ พ.ศ. 2469 (นับแบบใหม่) ที่บ้านวังตะกู หมู่ที่ 8 ตําบลวังตะกู อำเภอเมืองนครปฐม จังหวัดนครปฐม เคยรับราชการเป็นครูสอนที่โรงเรียนประชาบาลบ้านบ่อด่าน วัดทัพยายท้าว  

กระทั่งเมื่ออายุครบเกณฑ์ ได้เข้าพิธีอุปสมบท เมื่อวันพุธที่ 11 กรกฎาคม พ.ศ. 2488 ณ วัดทัพหลวง โดยมีพระราชธรรมาภรณ์ วัดดอนยายหอม เป็นพระอุปัชฌาย์, พระวิหารการโกวิท วัดทัพหลวง เป็นพระกรรมวาจาจารย์ และพระอธิการไข่ วัดม่วงตารศ เป็นพระอนุสาวนาจารย์ 
ได้รับฉายา กิตฺติวณฺโณ มีความหมายว่า ผู้มีชื่อเสียงดีงาม   

พระธรรมเสนานี ก่อนมรณภาพ ท่านเป็นที่ปรึกษาเจ้าคณะจังหวัดนครปฐม เจ้าอาวาสวัดวังตะกู และยังเป็นอาจารย์ใหญ่โรงเรียนสหศึกษาบาลี องค์พระปฐมเจดีย์ ท่านอาพาธ หายใจไม่ค่อยสะดวก ทางวัดจึงได้นำตัวเข้าพักรักษาตัวอยู่ที่โรงพยาบาลนครปฐม ตั้งแต่วันที่ 2 พฤศจิกายน พ.ศ. 2562 กระทั่งเวลา 17.20 น. ของวันที่ 4 ธันวาคม พ.ศ. 2562 พระธรรมเสนานี ได้มรณภาพลงอย่างสงบ ด้วยอาการหัวใจวาย สิริอายุ 93 ปี 9 เดือน 24 วัน รวม 74 พรรษา

 งานปกครอง 

เป็นเลขานุการกรรมการสงฆ์จังหวัดภูเก็ต

เป็นเจ้าอาวาสวัดวังตะกู

เป็นเจ้าคณะอำเภอเมืองนครปฐม

เป็นรองเจ้าคณะจังหวัดนครปฐม

เป็นเจ้าคณะจังหวัดนครปฐม

พ.ศ. ๒๕๔๘   เป็นที่ปรึกษาเจ้าคณะจังหวัดนครปฐม

 สมณศักดิ์ 

พ.ศ. ๒๔๙๖   เป็น พระวินัยธร ฐานานุกรมของเจ้าคณะจังหวัดภูเก็ต (สมัยเป็นเลขานุการกรรมการสงฆ์จังหวัดภูเก็ต)

พ.ศ. ๒๕๑๔   รับพระราชทานตั้งสมณศักดิ์ เป็น พระครูปฐมคณารักษ์

พ.ศ. ๒๕๑๗   รับพระราชทานตั้งสมณศักดิ์เป็นพระราชาคณะชั้นสามัญ ในราชทินนามที่ พระปฐมนคราภิรักษ์

พ.ศ. ๒๕๒๓   รับพระราชทานเลื่อนสมณศักดิ์เป็นพระราชาคณะชั้นราช ในราชทินนามที่ พระราชคุณาภรณ์ บวรธรรมานุสิฐ มหาคณิสสร บวรสังฆาราม คามวาสี

พ.ศ. ๒๕๓๘   รับพระราชทานเลื่อนสมณศักดิ์เป็นพระราชาคณะชั้นเทพ ในราชทินนามที่ พระเทพคุณาภรณ์ สุนทรธรรมภาณี ศีลาจารนิวิฐ มหาคณิสสร บวรสังฆาราม คามวาสี 

พ.ศ. ๒๕๔๕   รับพระราชทานเลื่อนสมณศักดิ์เป็นพระราชาคณะชั้นธรรม ในราชทินนามที่ พระธรรมเสนานี ศีลาจารวิมล โสภณกิจจานุกิจ นิวิฐธรรมสุนทร มหาคณิสสร บวรสังฆาราม คามวาสี
# อนุสรา ยังตรง
อนุสรา ยังตรง (เกิด 8 พฤศจิกายน พ.ศ. 2507) อดีตสมาชิกสภาผู้แทนราษฎรจังหวัดสมุทรปราการ สังกัดพรรคพลังประชาชน ปัจจุบันสังกัดพรรคเพื่อไทย และอดีตสมาชิกวุฒิสภาจังหวัดสมุทรปราการ

 ประวัติ 
อนุสรา ยังตรง เกิดเมื่อวันที่ 8 พฤศจิกายน พ.ศ. 2507 เป็นบุตรของนายอนันต์ ช่างนาค และนางนิภา จิตชนะวงศ์ มีพี่น้อง 2 คน สำเร็จการศึกษา นิเทศศาสตรบัณฑิต สาขาการประชาสัมพันธ์ มหาวิทยาลัยกรุงเทพ และศึกษาศาสตรมหาบัณฑิต สาขาบริหารการศึกษา มหาวิทยาลัยรามคำแหง สมรสกับว่าที่เรือโท นายแพทย์วัลลภ ยังตรง อดีต ส.ส. สมุทรปราการหลายสมัย สมาชิกบ้านเลขที่ 111 มีบุตร 2 คน

 งานการเมือง 
ดำรงตำแหน่งสมาชิกวุฒิสภาจังหวัดสมุทรปราการ ปี พ.ศ. 2549 ต่อมานายแพทย์วัลลภ (สามี) ถูกตัดสิทธิ์ทางการเมือง 5 ปี นางอนุสราจึงลงสมัครสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้ง 

 สมาชิกสภาผู้แทนราษฎร 
อนุสรา ยังตรง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรปราการ สังกัดพรรคพลังประชาชน → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรปราการ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒
# มาอิ นากาฮาระ
มาอิ นากาฮาระ  เป็นนักพากย์และนักร้องชาวญี่ปุ่น ทำงานกับ I'm Enterprise เธอมักจะมีผลงานพากย์ร่วมกับไอ ชิมิซุ ซึ่งในอนิเมะจำนวน 8 เรื่อง ทั้งสองคนได้พากย์ตัวละครที่มีความเกี่ยวข้องกัน มาอิมีงานอดิเรกคือทำอาหารและดูภาพยนตร์ และเธอยังมีความสามารถในเคนโด้

 แหล่งข้อมูลอื่น 
 
 มาอิ นากาฮาระ  ที่ Lantis
# กิ้งก่าบินคอแดง
กิ้งก่าบินคอแดง หรือ กะปอมปีกคอแดง ในภาษาอีสาน  จัดเป็นกิ้งก่าบินชนิดหนึ่ง มีชื่อวิทยาศาสตร์ว่า Draco blanfordii อยู่ในวงศ์กิ้งก่า (Agamidae)

มีเหนียงสีเหลืองอ่อน มีประสีดำบนพื้นสีแดงสด ปีกมีลายบั้งสีเข้มสลับกับสีส้มเหลือง อันเป็นที่มาของชื่อ ลำตัวสีเขียวปนเทา กินปลวกต้นไม้, หนอนขนาดเล็ก และมดไม้ยักษ์ เป็นอาหาร ตัวเมียวางไข่ในพื้นทราย หรือจอมปลวกบนต้นไม้ หรือโพรงไม้ ครั้งละ 5-6 ฟอง พบมากที่สุด คือ 10 ฟอง

แพร่กระจายพันธุ์ได้กว้างไกลตั้งแต่อนุทวีปอินเดียจนถึงภูมิภาคอินโดจีน และประเทศจีนตอนล่าง เช่น มณฑลยูนนาน สำหรับในประเทศไทย พบได้ทางภาคเหนือลงมาจนถึงภาคใต้ตอนล่าง และมาเลเซีย

จัดเป็นกิ้งก่าบินที่มีขนาดใหญ่ที่สุด คือ มีความยาวตั้งแต่ปลายหัวจรดโคนหาง 4.75 นิ้ว และหางมีความยาว 9นิ้ว มักพบในป่าดิบชื้นที่ราบ หรือ ป่าดิบเขาระดับกลาง และป่าเบญจพรรณBarts, M. & Wilms, T. 2003 Die Agamen der Welt. Draco 4(14): 4-23 

กิ้งก่าบินคอแดง จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ตามกฎหมายในประเทศไทยกิ้งก่าบินคอแดง สัตว์ป่าคุ้มครอง